CELEX: 32020D0907
Language: da
Date: 2020-06-29 00:00:00
Title: Rådets afgørelse (FUSP) 2020/907 af 29. juni 2020 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine

30.6.2020   
               
               
                  DA
               
               
                  Den Europæiske Unions Tidende
               
               
                  L 207/37
               
            
         RÅDETS AFGØRELSE (FUSP) 2020/907
         af 29. juni 2020
         om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 31. juli 2014 vedtog Rådet afgørelse 2014/512/FUSP (1).
                  
               
                     (2)
                  
                  
                     Det Europæiske Råd blev den 19. marts 2015 enigt om, at de fornødne foranstaltninger ville blive truffet for klart at kæde varigheden af de restriktive foranstaltninger sammen med den fuldstændige gennemførelse af Minskaftalerne, idet der blev taget hensyn til, at den fuldstændige gennemførelse forventedes at være sket senest den 31. december 2015.
                  
               
                     (3)
                  
                  
                     Den 19. december 2019 vedtog Rådet afgørelse (FUSP) 2019/2192 (2), som forlængede afgørelse 2014/512/FUSP indtil den 31. juli 2020, så Rådet kunne vurdere gennemførelsen af Minskaftalerne yderligere.
                  
               
                     (4)
                  
                  
                     På baggrund af vurderingen af gennemførelsen af Minskaftalerne finder Rådet, at afgørelse 2014/512/FUSP bør forlænges med yderligere seks måneder, så Rådet kan vurdere aftalernes gennemførelse yderligere.
                  
               
                     (5)
                  
                  
                     Afgørelse 2014/512/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 9, stk. 1, første afsnit, i afgørelse 2014/512/FUSP affattes således:
            
               
                  »1.   Denne afgørelse finder anvendelse indtil den 31. januar 2021.«
               
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 29. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 2014/512/FUSP af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229 af 31.7.2014, s. 13).
         
            (2)  Rådets afgørelse (FUSP) 2019/2192 af 19. december 2019 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 330 af 20.12.2019, s. 71).